આ અંગે સેનાના મેજર જનરલ સુનીલ યાદવે આરોપને નકારતા કહ્યું છે કે મમતા બેનર્જીના આરોપ પાયા વિહોણા છે. આ એક સામાન્ય અભ્યાસ છે. ગત વર્ષે પણ અમે આ રીતનો અભ્યાસ કર્યો હતો. બસપા પ્રમુખ મયાવતીએ આ અંગે કહ્યું છે કે બંગાળના સીએમ સાથે ખોટુ થઇ રહ્યું છે. આ સંવિધાન પર એક મોટો હુમલો છે. સેનાનું રાજનીતિકરણ ન કરવું જોઇએ. તો વૈક્યા નાયડુએ કહ્યું છે કે આ એક સંવેદનશીલ મામલો છે, કારણકે આ સેના સંબંધી છે. આપણે મહત્વપૂર્ણ મુદ્દાઓ પરથી ધ્યાન ન હટાવવું જોઇએ. કોંગ્રેસના ગુલાબ નબી આઝાદે જણાવ્યું છે કે આ અલગ રીતનો મામલો છે. સેના ટોલ એકત્ર નથી કરતી? પશ્ચિમ બંગાળમાં સેનાને તૈનાત કરવા અંગે કોઇ જ કાયદાકીય જોગવાઇ નથી.